62019TO0627_INF
Digriet tal-President tal-Qorti Ġenerali tal-31 ta’ Jannar 2020 – Shindler et vs Il-Kummissjoni
(Kawża T-627/19 R)
“Miżuri provviżorji – Spazju ta’ libertà, sigurtà u ġustizzja – Ħruġ tar-Renju Unit mill-Unjoni Ewropea – Ċittadini tar-Renju Unit li jirrisjedu fi Stat Membru ieħor tal-Unjoni – Telf taċ-ċittadinanza tal-Unjoni – Rikors għal nuqqas li tittieħed azzjoni – Inammissibbiltà tat-talba għal miżuri provviżorji ”
1.
Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Fumus boni juris – Urġenza – Dannu gravi u irreparabbli – Natura kumulattiva – Ibbilanċjar tal-interessi kollha inkwistjoni – Ordni ta’ eżami u metodu ta’ verifika – Setgħa diskrezzjonali tal-Imħallef għal miżuri provviżorji
(Artikoli 256(1), 278 u 279 TFUE; Regoli tal-Proċedura tal-Qorti Ġenerali, Artikolu 156)
(ara l-punti 12, 14, 15)
2.
Proċeduri għal miżuri provviżorji – Sospensjoni tal-eżekuzzjoni – Kundizzjonijiet għall-ammissibbiltà – Interess tar-rikorrent li jikseb is-sospensjoni mitluba – Talba mressqa kontra deċiżjoni amministrattiva negattiva – Sospensjoni li ma tistax tbiddel is-sitwazzjoni tar-rikorrent – Assenza ta’ interess ġuridiku – Inammissibbiltà
(Artikolu 278 TFUE; Regoli tal-Proċedura tal-Qorti Ġenerali, Artikolu 156(4))
(ara l-punt 21)
3.
Kontrolli fil-fruntieri, ażil u immigrazzjoni – Politika tal-immigrazzjoni – Status taċ-ċittadini Brittaniċi wara d-data tal-ħruġ tar-Renju Unit mill-Unjoni – Adozzjoni ta’ miżuri provviżorji – Kompetenza tal-Kummissjoni – Talba għal miżuri provviżorji intiża sabiex jinkiseb ordni lill-Kummissjoni sabiex tadotta atti li jżommu ċ-ċittadinanza tal-Unjoni tar-rikorrenti lil hinn mill-imsemmija data jew sabiex jiġi stabbilit status alternattiv – Ċaħda
(Artikoli 263, 266 u 279 TFUE)
(ara l-punt 24)
Suġġett
Talba bbażata fuq l-Artikolu 279 TFUE u fuq l-Artikolu 156 tar-Regoli tal-Proċedura tal-Qorti Ġenerali u intiża, minn naħa, għas-sospensjoni tar-rifjut espliċitu tal-Kummissjoni tat‑13 ta’ Settembru 2019, li tirrikonoxxi n-nuqqas li tittieħed azzjoni tagħha u, min-naħa l-oħra, talba lill-Kummissjoni sabiex tadotta ċerti miżuri provviżorji sabiex iżżomm iċ-ċittadinanza tal-Unjoni tar-rikorrenti wara d-data tal-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea kif ukoll sabiex tadotta deċiżjoni provviżorja li tirrigwarda status alternattiv għall-imsemmija ċittadinanza kkostitwita minn diversi miżuri relatati mad-dħul, mas-soġġorn, mad-drittijiet soċjali u mal-attività professjonali applikabbli fil-każ ta’ assenza ta’ ftehim dwar il-ħruġ tar-Renju Unit mill-Unjoni.
Dispożittiv
1)
La demande en référé est rejetée.
2)
Les dépens sont réservés.